आख़िरकार संभल के चौधरी के ख़िलाफ़ जाँच शुरू हो गई।

ये बेहद ज़रूरी था। स्पोर्ट्स कोटे से पहले SI फिर CO बना ये अधिकारी वर्दी को जिस राह पर ले जा रहा था, वो बेहद ख़तरनाक और प्रतिक्रियावादी राह थी!!

सवाल ये है कि जिस देश के संविधान में स्टेट को रिलीजन से अलग रखा गया है और ये काम हमारे संविधान निर्माताओं ने किया है, वहाँ आप अपनी निजी प्रोफाइलिंग के लिए संविधान के बेसिक ताने बाने से खिलवाड़ करेंगे?

सिर्फ़ इसलिए कि सोशल मीडिया के कुछ ट्रोल आपकी जय जयकार कर रहे हैं। वे आपको सांप्रदायिक तनाव के इस नए धर्मशास्त्र का नया प्रतीक पुरुष बता रहे हैं!!

इसलिए आप जहाँ भी मीडिया दिखेगा, सरकारी वर्दी में, सरकारी ड्यूटी में, अपनी सोशल मीडिया प्रोफाइलिंग के लिए कुछ भी करेंगे!!!

गीता में लिखा है। इस जगती में कुछ भी स्थायी नहीं है। न जो आज डीजीपी हैं, वे सदैव रहेंगे, न एसटीएफ के मुखिया, न सूचना निदेशक, न मीडिया एडवाइजर और न ही सीएम।

समय की नियति ही परिवर्तनशील है।

बस एक ही चीज़ स्थायी है और वो है, शासन सत्ता के मूल्य। अगर ये मूल्य ही न बचे तो फिर कुछ शेष नहीं रहेगा!!!

राष्ट्रकवि दिनकर लिख गए हैं-

“समर शेष है, यह प्रकाश बंदीगृह से छूटेगा 
और नहीं तो तुझ पर पापिनी! महावज्र टूटेगा!!”